ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ปฏิบัติในเรื่องการรับฝากเงิน
------------
 อาศัยอำนาจตามความในมาตรา
๑๓ จัตวา แห่งพระราชบัญญัติการธนาคาร
พาณิชย์ พ.ศ. ๒๕๐๕ และที่แก้ไขเพิ่มเติม
ธนาคารแห่งประเทศไทยออกข้อกำหนดให้ธนาคาร
พาณิชย์ถือปฏิบัติเกี่ยวกับการรับฝากเงิน ดังต่อไปนี้
 ข้อ
๑ ในประกาศนี้
 "บัญชีเงินฝาก"
หมายความว่า การับฝากเงินที่ต้องจ่ายคืนเมื่อทวงถามหรือเมื่อ
สิ้นระยะเวลาอันกำหนดไว้
ไม่ว่าจะกระทำโดยวิธีการอื่นใดที่ธนาคารพาณิชย์ได้รับอนุญาต
ในปัจจุบัน หรืออาจได้รับอนุญาตในอนาคต
 "ผู้ฝากเงิน"
หมายความรวมถึงผู้ที่ได้รับมอบหมาย หรือผู้ที่ได้รับมอบอำนาจ
ในการเปิดบัญชีเงินฝากกับธนาคารพาณิชย์แทน
หรือในนามของผู้อื่น
 ข้อ
๒ ในการเปิดบัญชีเงินฝาก
ธนาคารพาณิชย์ต้องจัดให้ผู้ฝากเงินแสดงตนโดย
แจ้งข้อมูลเกี่ยวกับตนเองอย่างละเอียด ในแบบรายการคำขอเปิดบัญชีเงินฝากที่ธนาคารพาณิชย์
กำหนดขึ้นพร้อมลงลายมือชื่อ
 แบบรายการคำของเปิดบัญชีเงินฝากที่ธนาคารพาณิชย์กำหนดขั้นตามวรรคหนึ่ง
จะต้องมีรายการละเอียดของผู้ฝากเงินอย่างน้อย ดังต่อไปนี้
 (๑)
ชื่อ นามสกุล ที่อยู่ปัจจุบัน อาชีพ สถานที่ทำงาน สถานที่ที่สะดวกในการ
ติดต่อ
 (๒)
ในกรณีเป็นนิติบุคคลให้แสดงรายละเอียดข้อมูลเกี่ยวกับประเภทธุรกิจหรือ
วัตถุประสงค์ของผู้ฝากเงินที่เป็นธุรกิจในทางการค้าปกติ
 ข้อ
๓
ธนาคารพาณิชย์ต้องจัดให้ผู้ฝากเงินที่ของเปิดบัญชีเงินฝากในข้อ ๒
แสดงเอกสารหลักฐานประกอบการของเปิดบัญชีเงินฝาก ดังต่อไปนี้
และต้องเรียกสำเนาเอกสาร
หลักฐานดังกล่าวจากผู้ฝากเงิน
โดยให้ผู้ฝากเงินลงลายมือชื่อรับรองความถูกต้องของสำเนาเอกสาร
หลักฐานดังกล่าวไว้ด้วย
 (๑)
สำหรับผู้ฝากเงินที่เป็นบุคคลธรรมดา ต้องแสดงบัตรประจำตัวประชาชน
หรือบัตรประจำตัวข้าราชการ หรือบัตรประจำตัวพนักงานรัฐวิสาหกิจ
หรือพนักงานองค์การของ
รัฐ
หรือบัตรแสดงตนอื่นที่ออกโดยหน่วยงานของทางราชการหรือที่เกี่ยวข้องกับทางราชการ
หรือ
โดยองค์การระหว่างประเทศ
หรือเอกสารแสดงตนอื่นและสำเนาทะเบียนบ้านหรือหลักฐาน
แสดงที่อยู่อาศัยอื่น
 (๒)
สำหรับผู้ฝากเงินที่เป็นนิติบุคคล ต้องแสดงหนังสือบริคณห์สนธิข้อบังคับ
บริษัท หนังสือรับรองของสำนักงานทะเบียนหุ้นส่วนบริษัท
กรมทะเบียนการค้ากระทรวงพาณิชย์
ใบสำคัญแสดงการจดทะเบียนหุ้นส่วนบริษัท
กรมทะเบียนการค้ากระทรวงพาณิชย์ทะเบียนการค้า
ที่จดทะเบียนไว้กับกรมสรรพากร บัตรประจำตัวผู้เสียภาษีอากร
ทะเบียนภาษีมูลค่าเพิ่มของ
กรมสรรพากร
รายงานการประชุมกรรมการบริษัทที่แสดงความประสงค์ขอเปิดบัญชีรวมทั้ง
กำหนดอำนาจและเงื่อนไขในการสั่งจ่ายโดยผู้มีอำนาจลงนามรับรองพร้อมทั้งประทับตราบริษัท
สำเนาบัตรประจำตัวของผู้มีอำนาจลงนามพร้อมลงนามรับรองสำเนา
สำเนาทะเบียนบ้านของ
กรรมการผู้มีอำนาจลงนามพร้อมลงนามรับรองสำเนา
 (๓)
สำหรับผู้ฝากเงินที่เป็นส่วนราชการ องค์กรของรัฐบาล รัฐวิสาหกิจ หรือ
หน่วยงานอื่นของรัฐ
ต้องแสดงหนังสือแสดงความจำนงขอเปิดบัญชี อำนาจและเงื่อนไขในการ
สั่งจ่าย สำเนาบัตรประจำตัวของผู้มีอำนาจลงนามสั่งจ่าย
พร้อมลงนามรับรองสำเนาจากหัวหน้า
ส่วนราชการ องค์กร หรือหน่วยงานนั้น
 (๔)
สำหรับผู้ฝากเงินที่เป็นสหกรณ์ มูลนิธิ สมาคม สโมสร วัน มัสยิด และ
ศาลเจ้า
ต้องแสดงหนังสือจดทะเบียนของกระทรวงมหาดไทยหรือกระทรวงอื่นที่เกี่ยวข้อง หนังสือ
แต่งตั้งหรือมอบอำนาจ
รายงานการประชุมกรรมการหรือหนังสือแสดงความประสงค์ขอเปิดบัญชี
รวมทั้งกำหนดอำนาจและเงื่อนไขในการสั่งจ่ายโดยผู้มีอำนาจลงนามรับรองพร้อมประทับตรา
หนังสือยกเว้นภาษีดอกเบี้ยเงินฝาก และอื่น ๆ
รวมทั้งสำเนาบัตรประจำตัวประชาชน และสำเนา
ทะเบียนบ้านของกรรมการ หรือผู้มีอำนาจลงนาม
พร้อมลงนามรับรองสำเนา
 สำหรับผู้ฝากเงินที่ไม่ใช้บุคคลผู้มีสัญชาติไทย
ให้แสดงเอกสารหลักฐานแสดงตน
เองและที่อยู่
ที่หน่วยงานราชการออกให้ตามที่กำหนดในกฎหมายที่เกี่ยวกับการเข้าเมือง
 ข้อ
๔
ธนาคารพาณิชย์ต้องตรวจสอบความถูกต้องของเอกสารหลักฐานในข้อ ๓
ตามปกติวิสัยที่พึงปฏิบัติ
โดยสุจริตและปราศจากความประมาทเลินเล่อและต้องจัดเก็บสำเนา
เอกสารหลักฐานที่ผู้ฝากเงินได้ลงลายมือชื่อรับรองความถูกต้องของสำเนาเอกสารหลักฐานตามข้อ
๓
และเก็บรักษาไว้ในห้องมั่งคงของธนาคารพาณิชย์เป็นเวลาไม่น้อยกว่า ๕ ปีนับแต่วันที่ลูกค้า
ปิดบัญชีเงินฝากเพื่อให้ธนาคารแห่งประเทศไทยหรือผู้มีอำนาจตามกฎหมายอื่นที่เกี่ยวข้อง
ตรวจสอบ หรือใช้ประกอบในการสอบสวนหรือดำเนินคดี
 ข้อ
๕
ธนาคารพาณิชย์จะให้ผู้ฝากเงินเปิดบัญชีเงินฝากโดยปกปิดชื่อจริงของ
ผู้ฝากเงินใช้ชื่อแฝงหรือใช้ชื่อปลอมมิได้
 ข้อ
๖
สำหรับผู้ฝากเงินที่มีบัญชีเงินฝากกับธนาคารพาณิชย์อยู่แล้วก่อนวันท
ี่ประกาศฉบับนี้มีผลใช้บังคับ
ให้ธนาคารพาณิชย์ดำเนินการให้เป็นไปตามที่กำหนดในประกาศ
ฉบับนี้ภายใน ๖ เดือน นับแต่วันที่ประกาศนี้มีผลใช้บังคับ
 ข้อ
๗ ประกาศนี้ให้มีผลใช้บังคับเมื่อพ้นกำหนด
๖๐ วัน นับแต่วันประกาศ
ในราชกิจจานุเบกษา

 ประกาศ
ณ วันที่ ๗ เมษายน พ.ศ. ๒๕๔๓
 
หม่อมราชวงศ์จัตุมงคล โสณกุล
 ผู้ว่าการ
 ธนาคารแห่งประเทศไทย